Fredrik Bredli

Fredrik Bredli (1903–1986) var ordfører i Østre Toten i to perioder, fra 1968 til 1975. Bredli representerte Arbeiderpartiet.

Bredli vokste opp på bruket Nyland i Nordlia, som sønn av salmaker og håndverkssersjant Johan Bredli (1869–1947) og Ingeborg Bredli (1869–1963). I likhet med sin forgjenger i ordførerstolen, Einar Hermanrud, var Fredrik Bredli utdanna lærer (eksamen fra Hamar lærerskole 1926). Bredli fikk i 1935 lærerpost ved Høvern og Steinsjøen kretser på Totenåsen, men alt året etter ble han ansatt ved Seierstad skole. Etter å ha virka som vanlig lærer ble han førstelærer og seinere styrer (til 1971).

Han ble første gang valgt inn i herredsstyret i Østre Toten i 1945. Bredli satt sammenhengende i dette organet fram til 1975, de to siste periodene som ordfører. Han var også varaordfører i tolv år (1956-1967?). I Bredlis ordførertid ble den 9-årige grunnskolen innført, og kommunen måtte investere tungt i nye og eksisterende skolebygninger. 

 Kilder 
 Mjøsmuseets liste over ordførere 
 Opplandsarkivets avskrift av kommunevalgresultater 
 Rosseland, Leiv: Skole i den trivelige bygda. Det kommunale skoleverk i Østre Toten gjennom skiftende tider, Østre Toten 1994.
 Sørheim, Kristian Ørbeck: "Kommunalt selvstyre. Ordførere i Østre Toten 1837 til 1937", i Totens bygdebok II, Oslo 1953, s. 604.

 Les også 





Kategori:Personer fra Østre Toten kommune
Kategori:Nordlia
Kategori:Ordførere i Østre Toten
Kategori:Ap-ordførere i Oppland
Kategori:Fødsler i 1903
Kategori:Dødsfall i 1986